laion/Wikipedia-Exotic huggingface dataset:
Karin Tammemägi

Karin Tammemägi (sündinud 4. juunil 1975 Kaalepi külas) on Eesti poliitik, alates 2004. aastast Eesti Keskerakonna liige. Ta oli 10. novembrist 2017 XIII Riigikogu liige (Andrei Novikovi asemel). Ta sündis aastal 1975 Kaalepi külas. Ta lõpetas aastal 1993 Aravete Keskkooli. Aastal 1997 lõpetas ta Tallinna Pedagoogilise Seminari noortetöö juhtimise erialal; aastal 2001 lõpetas ta kultuurinõunikuna Tallinna Ülikooli (õppides lisaerialana näitekunsti). Ta töötas aastatel 1997–2003 spetsialistina oü-s "Tulisilm". Aastal 2003 töötas ta Loksa Linnavalitsuses kultuuri- ja noorsootöö spetsialistina, aastatel 2003–2005 Loksa Linnavalitsuses haridus- ja sotsiaalosakonna juhatajana, aastal 2005 Loksa linnapea. Aastal 2006 töötas ta Tallinna Linnavolikogu aseesimehe nõunikuna. Aastatel 2006–2009 töötas ta Harju Maavalitsuses avalike ja välissuhete nõuniku kohusetäitjana ja haridusosakonna juhatajana. Aastatel 2009–2016 oli ta Põhja-Tallinna linnaosa vanem. Aastal 2017 oli ta Eesti Keskerakonna Harju- ja Raplamaa arendusjuht. 10. novembrist 2017 oli ta XIII Riigikogu liige (Andrei Novikovi asemel). Ta on täiendanud ennast Tartu Ülikooli Avatud Ülikoolis haridusuuenduse alal. Ta on osalenud vabatahtlikuna sotsiaalprojektides. Ta on Eru Lahe Rannarahva Seltsi liige. Ta on abielus ning poja ja tütre ema. Tema huvialadeks on matkamine, jalgrattasõit, teater, muusika, kino. Andrei Novikovi asendusliige Riigikogus on Karin Tammemägi
Konstantin Ilkovski

Konstantin Konstantinovitš Ilkovski (vene keeles Константин Константинович Ильковский; sündinud 12. jaanuaril 1964 Batagais Verhojanski rajoonis Jakuudi ANSV-s) on Venemaa ja Sahha poliitik, ekskuberner. Aastatel 2002–2011 oli ta Sahha (Jakuutia) Vabariigi Riigikogu (Il Tümene) ja 2011–2013 Riigiduuma liige. Aastatel 2013–2016 juhtis ta kubernerina Siberi föderaalringkonda kuuluvat Taga-Baikali kraid. Konstantin Ilkovski sündis Põhja-Jakuutias asuvas Batagai alevis. Tema vanemad olid Batagaisse sattunud suunamisega pärast õppeasutuse lõpetamist. 1986. aastal lõpetas ta Plehhanovi-nimelise Leningradi Mäeinstituudi mäeinseneri-geoloogi kutsega. Pärast seda töötas ta Põhja-Jakuutia piirkonna mäetööstusettevõtetes. 1994. aastal sai ta teise kõrghariduse Venemaa Föderatsiooni valitsuse juures asuvast Rahvamajanduse Akadeemiast. Hiljem kaitses ta majandusteaduste kandidaadi kraadi. Aastatel 1998–1999 töötas ta Sahha tööstusministri esimese asetäitjana, 1999–2000 Sahha (Jakuutia) Vabariigi presidendi administratsiooni juhi esimese asetäitjana ja 2000–2009 Jakutskis asuva aktsiaseltsi Jakutskenergo peadirektorina. 2011. aastal pääses ta poliitilise partei Õiglane Venemaa nimekirjas Riigiduumasse. Lahkus sealt seoses määramisega 1. märtsil 2013 Venemaa Föderatsiooni presidendi Vladimir Putini seadlusega Taga-Baikali krai kuberneri ajutiseks kohusetäitjaks. 8. septembril 2013 toimunud krai kuberneri otsestel valimistel sai ta 71,6% valijate häältest ja 18. septembril astus Taga-Baikali krai kuberneri ametisse. 2016. aasta veebruaris rahuldas president Putin kuberner Ilkovski tagasiastumispalve. Viimane oli seotud Taga-Baikali krai väga halva finantsseisuga ja krai võimueliidi sisetülidega. 2016. aasta septembris teatas Taga-Baikali krai ekskuberner Ilkovski enda valmisolekust vajadusel asuda Sahha (Jakuutia) Vabariigi etteotsa. Sahha (Jakuutia) Vabariigi teeneline rahvamajanduse töötaja Sahha (Jakuutia) Vabariigi riiklik preemia materiaalse tootmise valdkonnas СР: забайкальский глава ушел в отставку из-за внутриэлитного конфликта. ria.ru, 17. veebruar 2016 Ильковский о Якутии: «Я готов возглавить республику». news.rambler.ru, 20. september 2016 Константин Ильковский. compromat.ws, 10. aprill 2017
Ala (Trento)

Ala (saksa: Ahl am Etsch või Halla) on vald (comune) Trento provintsis. Kuni Esimese maailmasõjani oli Ala tähtis piirilinn Itaalia kuningriigi ja Austria-Ungari vahel. Seal elas 2013. aasta seisuga 8966 inimest. 2020. aasta aprilli lõpus oli elanike arv 8794. Linna koduleht Ala saidil Visittrentino.it
Võidu park (Riia)

Võidu park on avalik park Riias Daugava vasakkaldal Āgenskalnsi asumis. Algselt Peetri pargi nime kandnud park nimetati 1923. aastal ümber Võidu pargiks (tähistamaks 1919. aasta võitu Pavel Bermondt-Avalovi vägede üle), nõukogude ajal, 1961. aastal, nimetati park ümber NLKP XXII kongressi nimeliseks pargiks. Taasiseseisvumise järel nimetati park taas Võidu pargiks. https://www.citariga.lv/rus/agenskalns/parki/uzvaras-parks/, vaadatud 4.10.2023. Парк Победы // Рига: Энциклопедия = Enciklopēdija «Rīga» / гл. ред. П. П. Еран. — Рига: Главная редакция энциклопедий, 1989. — С. 558. — 880 с. — 60 000 экз. — ISBN 5-89960-002-0. Kirjeldus Riia linna veebilehel
Albiano

Albiano (saksa: Albian) on vald (comune) Trento provintsis Põhja-Itaalias. Linna koduleht
Aldeno

Aldeno (saksa: Aldein im Lagertal või Alden) on vald (comune) Trento provintsis Põhja-Itaalias. Linna koduleht
Hernán Crespo

Hernán Jorge Crespo (sündinud 5. juulil 1975 Floridas Argentinas) on Argentina endine jalgpallur, ründaja. Aastatel 1995–2007 mängis ta Argentina jalgpallikoondises. 1993. aastal debüteeris ta klubis River Plates, kus ta lõi 25 mängus 13 väravat ja tuli esimeses liigas meistriks, nii nagu ka 1994. 1996. aastal võitis ta sama klubi värvides Copa Libertadoresi (Lõuna-Ameerika jalgpalli liidu CONMEBOL korraldatav kõrgeim rahvusvaheline klubide turniir). Augustis 1996 sai ta Argentina koondise rivistuses hõbemedali Atlanta olümpiamängudel ja siirdus Itaaliasse Parma jalgpalliklubisse. Parmas võitis Crespo 1999. aastal nii Itaalia karika kui ka UEFA karika. 2000. aastal siirdus ta 35 miljoni naelsterlingi (55 miljoni euro) eest Laziosse, kus ta lõi 26 väravat. Septembris 2002 maksis Milano Inter tema eest juba 40 miljonit naelsterlingit. Chelseaga tegi ta lepingu 2003. aasta augustist. Ta ei saanud klubis kuigi palju mänguaega ja 2004. aastal, kui meeskonna treeneriks tuli José Mourinho, saadeti ta aastaks laenulepingu alusel mängima AC Milani klubisse. Tema märkimisväärsemaks saavutuseks oli Milanos kaks väravat Meistrite Liiga finaalis Liverpooli vastu, kuigi AC Milan kaotas mängu. Hooajal 2005/2006 läks Crespo tagasi Chelseasse. Ta lõpetas karjääri 2012. aastal Parmas. Argentina rahvuskoondises mängis Crespo aastatel 1995–2007 kokku 64 mängu ja lõi 35 väravat. Debüüdi tegi ta koondises 14. veebruaril 1995, kui mängiti Bulgaariaga. Pärast jalgpallurikarjääri lõppu on ta tegutsenud treenerina. Aastatel 2018–2019 oli ta Argentina klubi Banfieldi ja 2020–2021 Defensa y Justicia peatreener. 2021. aasta veebruaris sai ta Brasiilia kõrgliiga klubi São Paulo peatreeneriks. Hernán Crespo on 184 cm pikk.
Altavalle

Altavalle on vald (comune) Trento provintsis Põhja-Itaalias. See loodi 1. jaanuaril 2016 endiste valdade Faver, Grauno, Grumes ja Valda liitmisega. Ametlik koduleht
Amblar-Don

Amblar-Don on vald (comune) Val di Nonis Trento provintsis Põhja-Itaalias. See tekkis 1. jaanuaril 2016, kui liideti endised vallad Amblar ja Don.
Altopiano della Vigolana

Altopiano della Vigolana on vald (comune) Trento provintsis Põhja-Itaalias. See moodustati 1. jaanuaril 2016 endiste valdade Bosentino, Centa San Nicolò, Vattaro ja Vigolo Vattaro liitmisel. Ametlik veebileht
Kaljuste

Kaljuste on eesti perekonnanimi. Nimede eestistamisel määrati Kaljuste uueks perekonnanimeks isikutele, kelle perekonnanimi oli Antonov, Birkfeldt, Gefria, Gutzõlin, Hints, Hold, Indov, Jakk, Jansen, Junn, Jürgenthal, Jürjenson, Juusu, Kamerant, Karlson, Kihelevelt Kiishäid, Killmann, Kilsman, Kiltsmann, Kleemann, Knuut, Kokkuta, Korotshenkov, Kraasenberg, Krassmann, Kronk, Kuhlabach, Kuhlbach, Lillevors, Lindebaum, Litvinenko, Maikov, Martinson, Miller, Naisson, Närripä, Niug, Orik, Pelt, Penter, Pranno, Rikson, Roosenbaum, Rosmann, Rusch, Schvarz, Semjonov, Sokolov, Soopa, Sopa, Sopaauk, Sormul, Summatavet, Suurmann, Tiidemann, Trehvelt-Kuutenberg, Turmann, Vahleberg, Vaksmann, Valper, Veide, Veltmann, Vessmann, Vetmann, Vikker ja Villemson. 2017. aasta 1. jaanuari seisuga on perekonnanimi Kaljuste Eestis 178 mehel ja 179 naisel. Heino Kaljuste (1925–1989), eesti koorijuht ja pedagoog Kalev Kaljuste (sündinud 1978), Eesti poliitik Kaupo Kaljuste (sündinud 1981), eesti jäähokimängija Maria Kaljuste (sündinud 1973), Eesti ettevõtja ja poliitik Tõnu Kaljuste (sündinud 1953), eesti dirigent Ülle Kaljuste (sündinud 1957), eesti näitleja Pille Kivihall (endine Pille Kaljuste, sündinud 1964), eesti nahakunstnik
Põldmäe

Põldmäe on eesti perekonnanimi. Nimede eestistamisel määrati Põldmäe uueks perekonnanimeks isikutele, kelle perekonnanimi oli Thärvelt (Avanduse vallas 1936. aastal). Julius Põldmäe palvel kanti Põldmäe perekonnanimede kaitseregistrisse nr. 140 all (Siseministeeriumi teadaanne 4. septembrist 1935). 2017. aasta 1. jaanuari seisuga on perekonnanimi Põldmäe Eestis 27 mehel ja 24 naisel. Alo Põldmäe (sündinud 1945), eesti helilooja ja laulja Asta Põldmäe (sündinud 1944), eesti kirjanik Hando Põldmäe (sündinud 1971), eesti trombonist ja dirigent Jaak Põldmäe (1942–1979), eesti kirjandusteadlane Mare Põldmäe (1955–2002), eesti muusikateadlane Rudolf Põldmäe (1908–1988), eesti kirjandus- ja rahvaluuleteadlane Aino Põldmäe-Undla (1910–1992), eesti kirjandusloolane
Põlatud

Põlatud on eesti perekonnanimi. Perekonnanime Põlatud (Pöllatud) on pandud Tuula mõisas Keila kihelkonnas Harjumaal. Nimede eestistamisel määrati Põlatud-nimelistele isikutele uueks perekonnanimeks Põldru (Kuressaares 1936. aastal). 1. jaanuaril 2017 sellise perekonnanimega inimesi Eestis ei ela või on neid vähem kui 5. ​
Andalo

Andalo (saksa: Andel) on vald (comune) Trento provintsis Põhja-Itaalias, aastal 2010 elas seal 1050 inimest. Linn asub Paganella tasandikul, Piz Galini (2442 m) ja Paganella (2125 m) mägede vahel, ja selle territoorium on Adamello-Brenta looduspargi osa. Piirkond asustati esmakordselt keskajal ja kasutas jaotust 13 asunduseks nimega "masi" (Bortolon, Cadin, Casanova, Clamer, Dos, Fovo, Ghezzi, Melchiori, Monech, Pegorar, Perli, Pont ja Toscana), mis lõpuks üheks linnaks liideti. Seda jaotust on ikka veel märgata, eriti kõige isoleeritumas masis (näiteks Pegorar). 20. sajandi teises pooles muutus küla üheks kõige kuulsamaks turismisihtkohaks Trento provintsis, peamiselt suusaradade tõttu. Kohalik majandus, kunagi põllumajandusest sõltuv, on nüüd peaaegu täielikult keskendunud turismile (nii suvel kui ka talvel, vastandina mõnele muule ümbruskaudsele linnale), peamiselt linna asukoha tõttu Dolomiitides. Turismi tulemusena on Andalo rikkaimate linnade seas provintsis ja riigis. Linna koduleht Andalo saidil Visittrentino.it
Pärnamäe (perekonnanimi)

Pärnamäe on eesti perekonnanimi. Nimede eestistamisel määrati Pärnamäe uueks perekonnanimeks isikutele, kelle perekonnanimi oli Permanson. Hugo Pärnamäe palvel kanti Pärnamäe perekonnanimede kaitseregistrisse nr. 30 all (Siseministeeriumi teadaanne 5. märtsist 1935). 2017. aasta 1. jaanuari seisuga on perekonnanimi Pärnamäe Eestis 26 mehel ja 22 naisel. Ingvar Pärnamäe (sündinud 1977), Eesti poliitik Jaan Pärnamäe (sündinud 1968), eesti tõlkija ja filosoof
Rahenurm

Rahenurm on eesti perekonnanimi. Nimede eestistamisel määrati Rahenurm uueks perekonnanimeks isikutele, kelle perekonnanimi oli Rehmann (Nõmmel 1937. aastal). Eevart Rahenurme palvel kanti Rahenurm perekonnanimede kaitseregistrisse nr. 324 all (Siseministeeriumi teadaanne 30. aprillist 1937). 1. jaanuaril 2017 sellise perekonnanimega inimesi Eestis ei ela või on neid vähem kui 5. Geni
Raidjõe

Raidjõe on eesti perekonnanimi. Nimede eestistamisel määrati Raidjõe uueks perekonnanimeks isikutele, kelle perekonnanimi oli Viks. Juhan Raidjõe palvel kanti Raidjõe perekonnanimede kaitseregistrisse nr. 205 all. 2017. aasta 1. jaanuari seisuga on perekonnanimi Raidjõe Eestis 6 mehel ja 6 naisel.
Luts (perekonnanimi)

Luts on eesti perekonnanimi. Perekonnanime Luts (Luitz, Luz, Lutz) on pandud 48 Eesti mõisas. Hiljem on võtnud sellenimelised isikud uueks perekonnanimeks Koitme, Loorberg ja Luhamaa. 2017. aasta 1. jaanuari seisuga on perekonnanimi Luts Eestis 306 mehel ja 340 naisel. Alfred Luts, Eesti sõjaväelane (1899–1991) Aksella Luts, eesti filmilooja (1905–2005) Anton Luts, eesti koolmeister ja rahvuslane (1853–1897) Arved Luts, eesti etnograaf (1929–2005) Jaan Luts, Narva linnapea (1884–1943) Janek Luts, eesti raadioajakirjanik (1970–) Karin Luts, eesti kunstnik (1904–1993) Karl Friedrich Luts, eesti põlevkivikeemik (1883–1942) Katrin Luts, eesti arst (1962–) Kristjan Luts, eesti ajaloolane (1985–) Meta Luts, eesti näitleja (1905–1958) Oskar Luts, eesti kirjanik (1887–1953) Siim Luts, eesti jalgpallur (1989–) Theodor Luts, eesti filmioperaator (1896–1980) Toivo Luts, eesti poksija (1935–2008) Valter Luts, eesti näitleja ja lavastaja (1923–2003)
Raidlo

Raidlo on eesti perekonnanimi. Nimede eestistamisel määrati Raidlo uueks perekonnanimeks isikutele, kelle perekonnanimi oli Buschmann ja Redlich. Artur-Heinrich Raidlo palvel kanti Raidlo perekonnanimede kaitseregistrisse nr. 159 all (Siseministeeriumi teadaanne 20. septembrist 1935). 2017. aasta 1. jaanuari seisuga on perekonnanimi Raidlo Eestis 9 mehel ja 7 naisel.
Raidna

Raidna on eesti perekonnanimi. Nimede eestistamisel määrati Raidna uueks perekonnanimeks isikutele, kelle perekonnanimi oli Algpeus, Freiberg, Frisch, Ilusck, Ilusk, Müürmann, Papu, Piilberg, Reichenbach, Reier, Reinbaum, Reinberk, Riigor ja Rootsmann. Aarne Raidna palvel kanti Raidna perekonnanimede kaitseregistrisse nr. 262 all (Siseministeeriumi teadaanne 1. augustist 1936). 2017. aasta 1. jaanuari seisuga on perekonnanimi Raidna Eestis 19 mehel ja 25 naisel. Erich Raidna (1919–2002), eesti põllumajandusteadlane Herbert Raidna (1897–1942), Eesti sõjaväelane Svea Raidna (1961–1911), eesti maalikunstnik Valter Raidna (1913–1993), eesti ehitusinsener ja tehnikateadlane
Kiple

Kiple on eesti perekonnanimi. Perekonnanime Kiple on pandud Kastre mõisas Võnnu kihelkonnas Tartumaal. 2017. aasta 1. jaanuari seisuga on perekonnanimi Kiple Eestis 9 mehel ja 8 naisel. Arnold Kiple (1914–1944), Eesti sõjaväelane Virve Kiple (1927–2009), eesti baleriin, näitleja ja režissöör Ülo Kiple (1962–1989), eesti visionäär
Raitmäe

Raitmäe on eesti perekonnanimi. Nimede eestistamisel määrati Raitmäe uueks perekonnanimeks isikutele, kelle perekonnanimi oli Rosenberg. Artur-Roman Raitmäe palvel kanti Raitmäe perekonnanimede kaitseregistrisse nr. 388 all (Siseministeeriumi teadaanne 16. juunist 1939). 1. jaanuaril 2017 sellise perekonnanimega inimesi Eestis ei ela või on neid vähem kui 5. Geni
Rajamaa

Rajamaa on eesti perekonnanimi. Nimede eestistamisel määrati Rajamaa uueks perekonnanimeks isikutele, kelle perekonnanimi oli Klein. Herman Rajamaa palvel kanti Rajamaa perekonnanimede kaitseregistrisse nr. 74 all (Siseministeeriumi teadaanne 26. aprillist 1935). 1. jaanuaril 2017 sellise perekonnanimega inimesi Eestis ei ela või on neid vähem kui 5. Helmi Rajamaa (1909–2005), eesti kirjanik Herman Rajamaa (1902–1987), eesti pedagoog ja koolijuht
Arkaadia park

Arkaadia park, ka Arkaadia aed (läti keeles Arkādijas dārzs), on park Riias Daugava vasakkaldal Torņakalnsi asumis. Park kannab Arkaadia nime alates 1911. aastast. Энциклопедия «Рига», Главная редакция энциклопедий: Рига, 1989 — стр. 169 Pūka D., Cinovskis R., Bice M., Ieviņš S. Rīgas sabiedriskie apstādījumi: Īsa vēsture, koki, krūmi, ziemcietes. Rīga: Zinātne, 1988. 86 lpp. Kāvere, Anne. Rīgas dārzu arhitekts Georgs Kūfalts. Riga: Jumava, 2007 Kirjeldus Riia linna veebilehel
Arco (Trento)

Arco (saksa: Arch) on vald (comune) Trento provintsis Põhja-Itaalias. Linna üks külg on vastu esileulatuvaid püstloodis lubjakivikaljusid nagu seda ümbritsevat müüri, ja iidne kindlus on mäe otsas. Arco loss, keskaegne Pühapaik ja klooster Santa Maria delle Grazie, ehitati aastatel 1475–1492. Seal asub Neitsi Maarja puukuju 15. sajandist Collegiata dell'Assunta, alustatud aastal 1613. Viimane Mõlema Sitsiilia kuningas Francesco II maeti 19. sajandi lõpus, pärast tema surma Arcos aastal 1894 ajutiselt sinna. Sant'Apollinare kirik, 14. sajandist pärit freskodega Palazzo Marchettii (16. sajand). Seal on Giulio Romanole omistatud portaal. Palazzo dei Panni (17. sajandi lõpp) Risti peatuspaigad kabelile "Santuario della Madonna di Laghel" 1896, Josef Moroder-Lusenberg Turism on suurem osa kohalikust majandusest, kui palju sakslasi ja austerlasi tuleb üle Brenneri mäekuru Austriast. Populaarsed turismitegevused on purjelauasõit lähedasel Garda järvel ja kaljuronimine linna lähistel. Iga-aastast Rock Masterit, rahvusvahelist ronimisvõistlust peetakse linnast väljas tehisseinal. Maastikujalgrattasõit on populaarne ja rahvusvahelised ratturid parvlevad linnas. Ka põllumajandus on tähtis, viinamäed ja tsitruseliste aiad täidavad orgu lossi vastas. Agrokeemiatehased asuvad Sarca jõel järve suunas. Schotten, Saksamaa, aastast 1960 Bogen, Saksamaa, aastast 1983 Roccella Ionica, Itaalia, aastast 2007 Maybole, Šotimaa Linna koduleht Arco turismiinfo Falesia.it, vabaronimine Itaalias gardamove.com Mäegiidide kool Arcos
Rajand

Rajand on eesti perekonnanimi. Nimede eestistamisel määrati Rajand uueks perekonnanimeks isikutele, kelle perekonnanimi oli Volter või Voltri (Naissaare vallas 1936. aastal). Johannes Rajandi palvel kanti Rajand perekonnanimede kaitseregistrisse nr. 244 all (Siseministeeriumi teadaanne 17. juunist 1936). 2017. aasta 1. jaanuari seisuga on perekonnanimi Rajand Eestis 5 mehel ja 8 naisel. Geni
Avio (Trento)

Avio (saksa: Aue) on vald (comune) Trento provintsis Põhja-Itaalias. See asub umbes 50 km Trentost, Vallagarinas ja sellest voolab läbi Adige jõgi. Avio hõlmab tasandiku, mida ümbritsevad Monte Baldo idast ja Monti Lessini läänest. Avio loss Avio pieve Kihelkonnakirik Santa Maria Assunta, selles on 17. sajandist pärit Giovanni Angelo Sala stukk-kaunistus. Avio ala on eriti tuntud veini tootmise poolest, nagu autohtoonne Enantio. Linna koduleht
Rajandi

Rajandi on eesti perekonnanimi. Nimede eestistamisel määrati Rajandi uueks perekonnanimeks isikutele, kelle perekonnanimi oli Perkmann, Rosenstrauch, Rudsit ja Stachelstrauch. Edgar-Adolf Rajandi palvel kanti Rajandi perekonnanimede kaitseregistrisse nr. 67 all. 2017. aasta 1. jaanuari seisuga on perekonnanimi Rajandi Eestis vähem kui viiel mehel ja vähem kui viiel naisel. Edgar-Adolf Rajandi (1902–1978), eesti filoloog ja nimeuurija Henno Rajandi (1928–1998), eesti keeleteadlane ja tõlkija Lia Rajandi (1929–2014), eesti prantsuse filoloog ja tõlkija
Randal (perekonnanimi)

Randal on eesti perekonnanimi. Nimede eestistamisel määrati Randal uueks perekonnanimeks isikutele, kelle perekonnanimi oli Pavel ja Reismann. Gottfried Randali palvel kanti Randal perekonnanimede kaitseregistrisse nr. 198 all. 2017. aasta 1. jaanuari seisuga on perekonnanimi Randal Eestis 5 mehel ja 6 naisel.
Baselga di Piné

Baselga di Piné (saksa: Wasilig-Pineid) on vald (comune) Trento provintsis Põhja-Itaalias, paiknedes umbes 12 km Trentost kirdes. Stefano Bonfanti, suri seal 26. veebruaril 2005 Riccardo Garrone Damiano Tommasi Roberto Sighel Matteo Anesi Mauro Corona Giuseppe Gottardi, sündis seal, oli Montevideo peapiiskop Uruguays Ioriatti perekond, tuntud ärimees ja ettevõtja John C. Ioriatti, USA www.comune.baselgadipine.tn.it
Randel (perekonnanimi)

Randel on eesti perekonnanimi. Nimede eestistamisel määrati Randel uueks perekonnanimeks isikutele, kelle perekonnanimi oli Johannson, Johanson, Kuuskman ja Kuuskmann. Feliks-Karl Randeli palvel kanti Randel perekonnanimede kaitseregistrisse nr. 231 all (Siseministeeriumi teadaanne 18. maist 1936). 2017. aasta 1. jaanuari seisuga on perekonnanimi Randel Eestis alla viiel mehel ja 6 naisel. Feliks Randel (1924–1988), eesti muusik, muusikateadlane ja orkestrant Felix Randel (1901–1977), eesti karikaturist ja maalikunstnik
Randes

Randes on eesti perekonnanimi. Perekonnanime Randes on pandud Väike-Rõude mõisas Martna kihelkonnas Läänemaal. Nimede eestistamisel määrati Randes uueks perekonnanimeks isikutele, kelle perekonnanimi oli Blum, Breitenbach, Brenner, Fischer, Fisher, Kleesmann, Kurg, Magnuson, Roseblatt ja Rothberg. Linda Randese palvel kanti Randes perekonnanimede kaitseregistrisse nr. 200 all. 2017. aasta 1. jaanuari seisuga on perekonnanimi Randes 11 mehel ja 14 naisel.
Kronvaldsi park

Kronvaldsi park on park Riias Keskuse asumis, Linnakanali mõlemal kaldal. Park on nimetatud läti publitsisti, keelemehe ja pedagoogi Atis Kronvaldsi järgi. 2009. aastal avati pargis Moskva linnavolikogu kingitud Aleksandr Puškini kuju, mis püstitati Läti Puškini ühingu ja Vene saatkonna toetusel. 2023. aastal kuju eemaldati. Pargis asuvad ka Andrejs Upītse skulptuur ja Sudrabu Edžusi büst. "Läti eemaldas Riia linnaruumist Puškini kuju" ERR, 30. mai 2023 Eglītis M. Ak, kungs, Kronvalda parks!
Randla (perekonnanimi)

Randla on eesti perekonnanimi. Nimede eestistamisel määrati Randla uueks perekonnanimeks isikutele, kelle perekonnanimi oli Adamovitsch, Aksberg, Arjas, Bäärs, Bachmann, Brakmann, Erlbaum, Grimberg, Grünberg, Günter, Günther, Ilp, Johanson, Jungmann, Junkmann, Jünter, Kellamov, Kristmann, Krüüsmann, Messer, Neumann, Nitova, Oriko, Papa, Pärs, Platov, Rais, Randmann, Rätsep, Raudmann, Reimann, Roosmann, Rosenstrauch, Rostok, Rumessen, Sergejev, Vehlman ja Vevers. Robert Randla palvel kanti Randla perekonnanimede kaitseregistrisse nr. 119 all (Siseministeeriumi teadaanne 14. juunist 1935). 2017. aasta 1. jaanuari seisuga on perekonnanimi Randla Eestis 76 mehel ja 96 naisel. Anneli Randla, eesti arhitektuuri- ja kunstiajaloolane (1970–) Gunta Randla, eesti teatri- ja telekunstnik (1943–) Manivald Randla, Eesti sõjaväelane (1907–1979) Tiina Randla, eesti keskkonnabiotehnoloog (1958–) Tiit Randla, eesti ornitoloog, jahindustegelane ja looduskaitsja (1940–) Tiit Randla, eesti majandusteadlane (1943–)
Randmets

Randmets on eesti perekonnanimi. Perekonnanime Randmets on pandud Nurme mõisas Muhu kihelkonnas Saaremaal. Nimede eestistamisel määrati Randmets uueks perekonnanimeks isikutele, kelle perekonnanimi oli August, Mager, Simonson, Tomson ja Vilkis. Erich Randmetsa palvel kanti Randmets perekonnanimede kaitseregistrisse nr. 81 all (Siseministeeriumi teadaanne 9. maist 1935). 2017. aasta 1. jaanuari seisuga on perekonnanimi Randmets Eestis 27 mehel ja 27 naisel. Paul Randmets (1903–1952), eesti vandeadvokaat ja metsavend Vassili Randmets (1900–1984), eesti vandeadvokaat ja kirjanik
Vaateratas

Vaateratas, ka kuradiratas, on rajatis, mis koosneb püstisest pöörlevast rattast, millele on kinnitatud tavaliselt raskusjõu mõjul püstsuunalisena püsivad kohad (gondlid, kabiinid, korvid vms) sõitjaile. Esimese vaateratta konstrueeris 1893. aastal George Washington Gale Ferris Jr.
Randmäe

Randmäe on eesti perekonnanimi. Nimede eestistamisel määrati Randmäe uueks perekonnanimeks isikutele, kelle perekonnanimi oli Ästi, Bakhoff, Bauman, Elbe, Elbrecht, Esloon, Hansson, Jaanmann, Joosik, Kiilaspean, Kirusk, Korbmann, Korpmann, Lemann, Lillo, Pavlin, Pender, Petersohn, Peterson, Raatsin, Radsin, Ramler, Rammler, Rebina, Reichenbach, Reimann, Reinart, Reinberg, Reinhold, Reinmann, Reinol, Reisenbuk, Rekker, Rekor, Rimann, Ring, Romsak, Roosmann, Rosenbaum, Rosenberg, Rumask, Ruukholm, Sipsaka, Strandberg, Strandson, Temo, Tölpt, Tralla, Velt ja Vorn. Jaak Randmäe palvel kanti Randmäe perekonnanimede kaitseregistrisse nr. 390 all (Siseministeeriumi teadaanne 19. augustist 1939). 2017. aasta 1. jaanuari seisuga oli perekonnanimi Randmäe Eestis 102 mehel ja 127 naisel, 2021. aasta alguses 104 mehel ja 129 naisel. https://www.stat.ee/nimed/pere/Randm%C3%A4e
Randsalu

Randsalu on eesti perekonnanimi. Nimede eestistamisel määrati Randsalu uueks perekonnanimeks isikutele, kelle perekonnanimi oli Frants, Franz, Friedemann, Tops, Treumann ja Truumann. Karl-August Randsalu palvel kanti Randsalu perekonnanimede kaitseregistrisse nr. 127 all (Siseministeeriumi teadaanne 3. juulist 1935). 2017. aasta 1. jaanuari seisuga on perekonnanimi Randsalu Eestis 5 mehel ja alla viiel naisel.
Randur

Randur on eesti perekonnanimi. Nimede eestistamisel määrati Randur uueks perekonnanimeks isikutele, kelle perekonnanimi oli Pommer. Kaarel Randuri palvel kanti Randur perekonnanimede kaitseregistrisse nr. 85 all (Siseministeeriumi teadaanne 9. maist 1935). 1. jaanuaril 2017 sellise perekonnanimega inimesi Eestis ei ela või on neid vähem kui 5.